Document ID: /roh_data/filtered/fineweb-2-filterrobots_roh.jsonl.gz/9369

Trens e bus dal traffic regiunal en Svizra èn per gronda part en in bun stadi e curseschan il pli savens punctual, vul dir pli pauc che 3 minutas retard. En media vegnan 95% dals trens punctualmain a l'arriv. En spezial valia quai per ils trens en il traffic d'agglomeraziun, sin campagna ed en las regiuns muntagnardas scriva l'Uffizi federal da traffic. Trens directs dal tip RegioExpress (RE) ed Interregio (IR) han pli savens retard. El ha publitgà il facit 2020 da las mesiras da qualitad dal traffic regiunal.
Il sistem da mesiraziun serva da giuditgar la qualitad da las prestaziuns da Confederaziun e chantuns che subvenziuneschan il traffic regiunal mintg'onn cun radund 2 milliardas francs.
Main bun è vegnì giuditgà la nettezza suandà da las infurmaziuns per la clientella (annunzia ed avis d'urari).